Surmast Direttur tal-Banda San Nikola 1893-1900 1875-2005 tagħrif miġbur minn Ravmond Sant Din is-sena jaħbat il-130 sena mit-twelid tas-Surmast Carmelo Zammit. Zammit kien wieħed mill-ewwel surmastrijiet li kien imexxi l-Banda San Nikola. Fil-fatt Zammit ħa r-responsabbiltà ta' surmast għaxar snin wara li twaqqfet il-Banda San Nikola jiġifieri fl- 1893 u dam jokkupa din il-kariga sa l-1900. Formazzjoni Mużikali Is-Surmast Carmelo Zammit twieled iż-Żejtun fl-1850. Huwa beda jitgħallem il-mużika meta kien għadu żagħżugħ taħt id- direzzjoni ta' Mro. Luigi Carabott meta dan ta' l-aħħar kien waqqaf l-orkestra taż-Żurrieq. Aktar tard huwa studja għand Mro. Paulino Vassalli u C. Diacono. L-orkestra li kien waqqaf Carabott aktar tard ġiet trasformata għall-banda. Dan it-tibdil sar proprju minn Mro. Francesco Zammit u bdiet iġġib l-isem ta' Filarmonica del Zurrico. Din il-banda għaddiet f'idejn Mro. Carmelo Zammit fl-1875 u baqgħet taħt ir-responsabbiltà tiegħu sa kemm miet. C. Zammit, aktar magħruf bħala l-Verdezz, qatta' ħafna snin jgħallem il-mużika. Surmastrijiet bħal Ġużeppi Muscat, Francesco Bugeja u Salvu Mallia kollha ħadu t-taħriġ tagħhom mingħand Zammit. Ta' min isemmi li dawn it-tliet surmastrijiet kollha kienu għal xi żmien surmastrijiet tal-Banda San Nikola. Zammit kien direttur tal-Banda San Nikola. Fl-1905 kien imexxi wkoll l- orkestra Bellini tal-Qrendi. Kellu wkoll il-Banda Santa Katarina taż-Żurrieq. Minbarra li kien mużikant Zammit kien ukoll iħobb jagħmel xogħol ta' skultura. Għalhekk wieħed għandu jsib diversi xogħlijiet minn tiegħu saħansitra fil-knejjes tas-Siġġiewi, Gudja u Żurrieq. Xogħlijiet Mużikali Fost il-ħafna kompożizzjonijiet mużikali tiegħu nsibu ġabra ta' valzi, polki, inno marcia Monte Carmeli capriccio per quartino, sinfonija 15 Novembre u s-sinfonija Regina Vittorja. Fil-festa ta' San Nikola ta' l-2003, fil-programm li sar il-Ħamis 26 ta' Ġunju, il-Banda San Nikola daqqet il-Fantasia Ideale sitta mużikali għall-kwartin kompożizzjoni tas-Surmast Carmelo Zammit. Carmelo Zammit miet nhar it-Tnejn 6 ta' Marzu 1919 meta kellu 69 sena. Każin Banda San Nikola — Festa 2005